CELEX: C2004/300/42
Language: da
Date: 2004-12-04 00:00:00
Title: Domstolens dom (Femte Afdeling) af 12. oktober 2004 i sag C-263/03, Kommissionen for De Europæiske Fællesskaber mod Den Franske Republik (Traktatbrud — parallelimport — indførsel af lægemidler fra andre medlemsstater, der er identiske med allerede godkendte lægemidler — markedsføringstilladelse — manglende retsforskrifter)

4.12.2004   
            
            
               DA
            
            
               Den Europæiske Unions Tidende
            
            
               C 300/21
            
         
      DOMSTOLENS DOM
   
   (Femte Afdeling)
   af 12. oktober 2004
   i sag C-263/03, Kommissionen for De Europæiske Fællesskaber mod Den Franske Republik (1)
   
   (Traktatbrud - parallelimport - indførsel af lægemidler fra andre medlemsstater, der er identiske med allerede godkendte lægemidler - markedsføringstilladelse - manglende retsforskrifter)
   (2004/C 300/42)
   Processprog: fransk
   I sag C-263/03, angående et traktatbrudssøgsmål i henhold til artikel 226 EF, anlagt den 17. juni 2003, Kommissionen for De Europæiske Fællesskaber (befuldmægtiget: B. Stromsky) mod Den Franske Republik (befuldmægtigede: G. de Bergues og R. Loosli-Surrans), har Domstolen (Femte Afdeling), sammensat af afdelingsformanden, R. Silva de Lapuerta, og dommerne C. Gulmann (refererende dommer) og R. Schintgen; generaladvokat: L.A. Geelhoed; justitssekretær: R. Grass, den 12. oktober 2004 afsagt dom, hvis konklusion lyder således:
   
               1)
            
            
               Den Franske Republik har tilsidesat sine forpligtelser i henhold til artikel 28 EF, idet den ikke har udstedt specifikke retsforskrifter vedrørende tilladelse til indførsel af lægemidler fra andre af Det Europæiske Fællesskabs medlemsstater, der er identiske med lægemidler, der allerede er godkendt i Frankrig (parallelimport).
            
         
               2)
            
            
               Den Franske Republik betaler sagens omkostninger.
            
         
      (1)  EUT C 200 af 23.8.2003.